২০১৯ বিশ্বকাপ জিততে চান সাকিব | অনাবিল সংবাদ
শুক্রবার, সেপ্টেম্বর ২২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
২০১৯ বিশ্বকাপ জিততে চান সাকিব
প্রকাশকাল- ০৮:১২,এপ্রিল ২৬, ২০১৭,খেলা বিভাগে
ঢাকা  : সাম্প্রতিক সময়ে অসাধারণ ক্রিকেট খেলতে থাকা বাংলাদেশের প্রশংসা করে শ্রীলংকার বিশ্বকাপজয়ী সাবেক অধিনায়ক অর্জুনা রানাতুঙ্গা বলেছিলেন, এই বাংলাদেশ ২০২৩ বিশ্বকাপ জিতবে। কিন্তু বাংলাদেশের টি২০ সংস্করণের নতুন অধিনায়ক সাকিব আল হাসান আরও ৪ বছর আগেই বিশ্বকাপ জয়ের স্বপ্ন দেখাচ্ছেন। ভারতীয় গণমাধ্যমে দেয়া এক সাক্ষাৎকারে বিশ্বসেরা এই অলরাউন্ডার জানিয়েছেন, ২০১৯ সালের ওয়ানডে বিশ্বকাপ জিততে চান।
কলকাতা নাইট রাইডার্সের হয়ে আইপিএল খেলতে এ মুহূর্তে ভারতে অবস্থান করছেন তারকা ক্রিকেটার সাকিব। ত্রিদেশীয় সিরিজ ও চ্যাম্পিয়ন্স ট্রফির কারণে দুইবার শিরোপাজয়ী কলকাতার সঙ্গে শেষ পর্যন্ত নাও থাকতে পারেন তিনি। আপাতত তার ভাবনায় বাংলাদেশ। দেশের হয়ে বিশ্বকাপ জয়ের স্বপ্ন প্রসঙ্গে সাকিব বলেন, ‘আমাদের প্রস্তুতি যেভাবে এগোচ্ছে তাতে আমরা সঠিক পথেই আছি। আমি মনে করি, ২০১৯ বিশ্বকাপ শিরোপা জেতা আমাদের অসম্ভব কিছু না। আমরা আগের থেকে অনেক উন্নতি করেছি। যেভাবে এগোচ্ছি তাতে সামনের বিশ্বকাপ আসরে খুব প্রতিযোগিতাপূর্ণ একটা দল হবে।’
অস্ট্রেলিয়া এবং নিউজিল্যান্ড যৌথ আয়োজনে ২০১৫ ওয়ানডে বিশ্বকাপে প্রথমবারের মতো কোয়ার্টার ফাইনালে উঠেছিল বাংলাদেশ। মাশরাফির নেতৃত্বে টাইগাররা হারিয়েছিল ইংল্যান্ড, আফগানিস্তান আর স্কটল্যান্ডকে। কোয়ার্টারে বিতর্কিত আম্পায়ারিংয়ের কারণে ভারতের বিপক্ষে হেরে বিদায় নিতে হয়েছিল টাইগারদের। এরপরই বদলে যায় বাংলাদেশ। দেশের মাটিতে একের পর এক হারায় পাকিস্তান, ভারত, দক্ষিণ আফ্রিকা, জিম্বাবুয়ে, ইংল্যান্ডের মতো দলকে।
ক্রিকেট বিশ্বকে গত দুই-আড়াই বছর চমকে দেয়া বাংলাদেশের সেরা অলরাউন্ডার সাকিব জানিয়েছেন, টাইগারদের ২০১৯ বিশ্বকাপ শিরোপা জেতার সম্ভাবনা রয়েছে। যদিও এখন পর্যন্ত মহাদেশীয় ক্রিকেট শ্রেষ্ঠত্বের শিরোপাই জেতা হয়নি টাইগারদের। এশিয়া কাপে দুইবার ফাইনাল খেলেও শিরোপাবঞ্চিত হওয়ার হতাশাই সঙ্গী হয়েছে তাদের। সেই পরাজয়গুলো ভুলে যেতে চান সাকিব, ‘আসলে দুটি ম্যাচ আমি ভুলে যেতে চাই। ২০১২ সালের এশিয়া কাপ ফাইনাল, যেখানে ঘরের মাঠে আমরা পাকিস্তানের বিপক্ষে ২ রানে হেরেছিলাম। আর একটি হলো সবশেষ ভারতের মাটিতে অনুষ্ঠিত টি২০ বিশ্বকাপে স্বাগতিকদের বিপক্ষে ম্যাচটি (১ রানে হেরেছিল বাংলাদেশ)।’
কোনো টেস্ট সিরিজ জয় নাকি বিশ্বকাপ শিরোপা, কোনটিকে এগিয়ে রাখবেন সাকিব? এমন প্রশ্নের উত্তরে তিনি জানান, অবশ্যই বিশ্বকাপ শিরোপা। তাকে পুনরায় প্রশ্ন করা হয়েছিল, ‘যদি শীর্ষ টেস্ট দলটির বিপক্ষে টেস্ট সিরিজ জেতেন, তাহলে?’ সাকিব তখনও জানান, ‘না, আমি বিশ্বকাপই জিততে চাই।’
আইপিএলে দুইবারের চ্যাম্পিয়ন কলকাতা তাদের জার্সিতে দুটি তারকা চিহ্ন নিয়ে খেলছে। এবার দলটির টার্গেট তিন নাম্বার শিরোপা জেতা। কেকেআর প্রসঙ্গে সাকিব জানান, ‘আমরা এবার জার্সিতে তিনটি তারকা যোগ করার টার্গেট নিয়ে খেলছি। কোনো দলই এখন পর্যন্ত তিনবার আইপিএল শিরোপা জেতেনি। আমরা যদি এবার শিরোপা জিতি তাহলে সেটা হবে আমাদের বড় একটি অর্জন। জাতীয় দলে যোগ দিতে আমি খুব শিগগিরই বাংলাদেশে চলে যাব। আমাদের কেকেআর খুব ভালো দল, আশা করছি, আরেকবার দল শিরোপা জিততে পারবে।’
কলকাতাকে সাকিবের নিজের ঘরের মতোই মনে হয়। এই দলেই ৬-৭ বছর থেকে খেলছেন। কলকাতা দলের কাকে কাকে বেশি পছন্দ। উত্তরে সাকিব বেশ কৌশলী। তিনি নির্দিষ্ট করে কোনো ক্রিকেটারের নাম বলেননি। তবে দলের সবচেয়ে আলসে ক্রিকেটারের নাম জানাতে গিয়ে সাকিব হেসেই বলেছেন কুলদীপ যাদবের নাম। ড্রেসিং রুমে বিদেশি ক্রিকেটারদের অনেকের সঙ্গেই সখ্য গড়ে উঠলেও জাতীয় দলে তামিমের সঙ্গে ড্রেসিং রুম কিংবা হোটেল রুম ভাগাভাগি করার কথা জানিয়েছেন সাকিব। নেটে মাশরাফির বল খেলতে বিপাকে পড়তে হয় বলেও জানিয়েছেন সাকিব। তবে এটাও জানিয়েছেন, ম্যাশের বল মোকাবেলা করতেও তিনি পছন্দ করেন।
Comments Off on ২০১৯ বিশ্বকাপ জিততে চান সাকিব
← আনুশকার কথাতেই দাড়ি রাখছেন কোহলি!
পাঁচশ কেজি মহিলার ওজন কমে নি: বোনের দাবি →
সাম্প্রতিক সংবাদ
শরণার্থীদের ফিরিয়ে নিতে দ্রুত যাচাই শুরু করতে চাই : সু চি
সুশীলন এর নির্বাহী পরিচালক মোস্তাফা আক্তারুজ্জামানের ৫৫ তম জন্মদিন পালন
কালিগঞ্জ রতনপুর ইউনিয়নে জাতীয় শ্রমিকলীগের সম্মেলন প্রস্তুতি কমিটি গঠন
রোহিঙ্গাদের সহায়তায় শনিবার মাঠে নামছে সেনাবাহিনী
কালিগঞ্জ শারদীয় দূর্গা পূজা ও নবগঠিত কমিটির পরিচিতি সভা অনুষ্ঠিত
রোহিঙ্গা সংকট সমাধানে বিএনপি-জামায়াতকে বাদ দিয়ে জাতীয় ঐক্য: ইনু
জাতিসংঘে রোহিঙ্গা গণহত্যার কথা বলেননি প্রধানমন্ত্রী: ফখরুল
প্রাইভেট কারের ধাক্কায় প্রাণ হারাল ঈশ্বরদীর স্বর্ণ ব্যবসায়ী সনজিত
রোহিঙ্গা ঠেকাতে মরিচের গুঁড়া ও গ্রেনেড ছুড়ছে ভারত
কে এই আরসা নেতা আতা উল্লাহ?
রাজশাহী ও চলনবিলের সংবাদ
প্রাইভেট কারের ধাক্কায় প্রাণ হারাল ঈশ্বরদীর স্বর্ণ ব্যবসায়ী সনজিত
রোহিঙ্গাদের গণহত্যার প্রতিবাদে পাবনায় জামায়াতের গায়েবানা জানাযা অনুষ্ঠিত
লেডিস সোসাইটির উদ্যোগে গাবতলীতে বন্যার্তদের মাঝে ত্রান সামগ্রী বিতরণ
ভাঙ্গুড়ায় পৌর ফুটবল টুর্নামেন্টের প্রথম রাউন্ডের খেলায় জয় পেল পাকশী খেলোয়াড় কল্যাণ সমিতি
সুজানগরে আব্দুল হালিম সাজ্জাদের উদ্যোগে বিএনপির সদস্য সংগ্রহ নবায়ন অনুষ্ঠিত
গুরুদাসপুর ৩৫টি পূজামন্ডপে পুলিশি তৎপরতা জোরদার
তাড়াশে গাঁজাসহ মহিলা মাদক ব্যবসায়ী আটক
বড়াইগ্রামে ট্রাকের ধাক্কায় পথচারীর মৃত্যু
বড়াইগ্রামে সাবেক ছাত্রদল নেতা ও গুম মামলার আসামীসহ আটক ১০
ভাঙ্গুড়ায় কালার সর্টার মিলের আনুষ্ঠানিক উদ্বোধন
গুরুদাসপুরে সাব-রেজিষ্ট্রারকে মারপিটের অভিযোগে মামলা
রাজশাহীতে ট্রেনে কাটা পড়ে যুবকের মৃত্যু
রোহিঙ্গা মুসলিম হত্যায় সিংড়ায় মানববন্ধন
গোদাগাড়ী ইউএনও অফিসের হিসাব সহকারীর বিরুদ্ধে অভিযোগ
তানোরে চেক জালিয়াতির মামলায় গ্রেফতার ২

Top
প্রকাশক
সম্পাদকমন্ডলী
সরকার রুহুল আমীন
প্রধান সম্পাদক: শাকিল ইফতেখার
সহযোগী সম্পাদক: মাসুদ রানা
মোবাইল-০১৭১১১১১৭৩৬
সম্পাদক: ইকবাল কবির রনজু
নির্বাহী সম্পাদক: আব্দুল লতিফ রঞ্জু
ইমেইল-rafishafin09@gmail.com
বার্তা সম্পাদক: মোঃ মনিরুজ্জামান ফারুক
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০